Telesync

Telesync (TS) je metóda kopírovania filmov, zvyčajne chránených autorským právom. 

Nahrávanie sa vykonáva v kine, ale na rozdiel od metódy Cam, taktiež nahrávanej v kine, sa používa externý zdroj zvuku (najčastejšie zrejme zo slúchadiel pre slabopočujúcich, alebo z reproduktoru v drive-in kine). Telesync je často filmovaný v prázdnom kine, alebo v špeciálnej miestnosti s projektormi pomocou profesionálnych kamier. Vďaka tomu je kvalita obrazu i zvuku lepšia ako v prípade Cam, ale aj tak sa jednotlivé kópie TS sa môžu líšiť. Veľakrát totiž filmy označené ako Telesync, majú takú zlú kvalitu, že musia byť označené ako Cam.

Telesync je, mimo DVDRip, najčastejšia forma nelegálnych kópii filmov, zvyčajne dostupná už po pár dňoch od prvej Cam verzie.

Kinematografia
Autorské právo